Rotten Tomatoes

**Rotten Tomatoes** (bos. **Truhli paradajz**) američka je web-stranica za pregled i agregaciju kritika iz oblasti filma i televizije. Kompanija je pokrenuta u augustu 1998. godine od strane tri studenta pred-diplomskih studija na Berkleyu: Senh Duong, Patrick Y. Lee i Stephen Wang. Ime "Rotten Tomatoes" potiče od prakse publike koja baca truhle paradajze kada reaguje na lošu scensku izvedbu. Od januara 2010. godine, Rotten Tomatoes je u vlasništvu Flixstera, koji je Warner Bros otkupio 2011. godine. U februaru 2016. godine, Rotten Tomatoes i njegova matična stranica Flixster, su prodati Comcastovoj Fandangovoj kompaniji. Warner Bros je zadržao manjinski udio u novospojenim kompanijama, uključujući i Fandango.

## Historija 
Rotten Tomatoes je lansiran 12. augusta 1998. godine, kao projekat Senh Duong-a u njegovo slobodno vrijeme. Njegov cilj u stvaranju Rotten Tomatoesa bio je "da napravi mjesto na kojem ljudi mogu dobiti pristup recenzijama  kritičara iz SAD-a". Kao obožavatelj Jackie Chana, Duong je bio inspirisan da kreira web stranicu nakon što je sakupio sve recenzije Chanovih filmova iz Hong Konga koji su bili prikazivani u SAD-u. Primarni katalizator za stvaranje web stranice bio je film *Rush Hour* (1998), Chan-ova prva velika hollywoodska prekretnica, koja je prvobitno bila planirana da se prikaže u augustu 1998. godine. Duong je kodirao internet stranicu za dvije sedmice, a stranica je nastavila s radom istog mjeseca, ali sam film *Rush Hour* je završen u septembru 1998. Osim filmova o Jackie Chanu, počeo je da uključuje i druge filmove na Rotten Tomatoes-u, šireći tako kritike nevezane za Chanova ostvarenja. Prvi holivudski film u kojem nije glumio Chan, a čije su recenzije prikazane na Rotten Tomatoes-u, bio je *Vaši prijatelji i susjedi* (1998).

Duong se zatim udružuje sa svojim kolegama sa koledža, Patrickom Y. Lee-em i Stephenom Wangom, njegovim bivšim partnerima iz web dizajnerske firme *Design Reactor*, kako bi otpočeli rad na Rotten Tomatoes-u punim radnim vremenom. Službeno su ga lansirali 1. aprila 2000. godine. U junu 2004., IGN Entertainment je kupio Rotten Tomatoes za nepoznatu sumu novca. U septembru 2005., IGN je kupljen od strane Fox Interactive Media koja je bila podružnica News Corpa. U januaru 2010., IGN je prodao web stranicu Flixsteru. Prema izjavama kompanija, kombinovani učinak obje kompanije je 30 miliona jedinstvenih posjetilaca mjesečno na svim različitim platformama. Godine 2011. Warner Bros. je kupio Rotten Tomatoes. U februaru 2016. godine, Flixster, uključujući Rotten Tomatoes, otkupljen je od strane Fandanga, kompanije čiji Warner Bros ima manjinski udio.

Početkom 2009., Current Television je pokrenula televizijsku verziju web stranice *Rotten Tomatoes Show*. Domaćin su bili Brett Erlich i Ellen Fox a pisac je bio Mark Ganek. Emisija se emitovala svakog četvrtka na Current TV mreži. Posljednja epizoda je emitovana 16. septembra 2010. godine. Dana 17. septembra 2013. godine, kreirana je sekcija posvećena scenarijima televizijskih serija pod nazivom "TV zona", kao podsekcija web-stranice. U februaru 2016. godine, Rotten Tomatoes i njegova matična stranica Flixster su prodati Comcastovoj podružnici Fandango. Warner Bros je zadržao manjinski udio u novospojenim entitetima, uključujući i Fandango.

### Rangiranje tomatometra 
Kada film ili TV emisija ispune zahtjeve za "Certified Fresh", oni ne dobijaju automatski pečat, već se umjesto toga stavljaju na razmatranje tima Rotten Tomatoesa. Nakon što tim ocijeni kritike i impresije na film ili TV emisiju tada se zaključuje da je malo vjerovatno da će rezultat u budućnosti pasti ispod minimalnih zahtjeva, tek tada se označava kao "Certified Fresh".

## Reference 
## Vanjski linkovi 
Zvanična stranica

Kategorija:Filmske web-stranice
Kategorija:Web-stranice za pregled filmova
Kategorija:Online filmske baze podataka
Kategorija:Kompanije osnovane 1998.